Konstantin Koltsov, iubitul Arynei Sabalenka, a fost găsit mort, la doar 42 de ani, în camera de hotel din Miami. Potrivit unor informații apărute în presa externă, un cheag de sânge care s-a format în altă parte a corpului s-a desprins și a ajuns pe un vas de sânge din creier, cauzându-i embolie cerebrală.
Fostul hocheist se afla peste ocean pentru a o susține pe Sabalenka, numărul 2 mondial, la turneul de la Miami. Anunțul tragic a fost făcut de Federaţia Belarusă de Hochei pe gheaţă. "Koltsov a murit fulgerător", se arată într-un scurt comunicat, fără să precizeze cauza sau locul decesului.
În cursul carierei sale, Konstantin Koltsov a jucat în liga profesionistă nord-americană.
Ca o coincidență macabră, decesul lui Konstantin Koltsov vine la doar 5 ani după ce tatăl Arynei Sabalenka, de asemenea fost jucător de hochei pe gheaţă, a murit subit, la vârsta de 43 de ani.
Sportiva din Belarus urma să evolueze în turul 2 la Miami Open cu învingătoarea dintre Simona Halep și Paula Badosa.